Sviatlana Tsikhanouskaya

Si Sviatlana Heorhiyeuna Tsikhanouskaya (Belarusian: Святлана Георгіеўна Ціханоўская;  Pilipchuk; namundag 11 Septyembre 1982) sarong Belarusong aktibista politikal. Siya nagtindog para sa pag'eleksyon kan 2020 Belarusong eleksyon presidensyal bilang mayor na kandidato kan oposisyon pakatapos na an saiyang agom na si Sergei Tikhanovsky, an dating kandidato, pig'aresto sa Hrodna kan mga awtoridad na Belaruso. Poon Agosto 2020, siya nagkokondukta kan aktibidad niya bilang oposisyon sa luwas na kan Belarus, enot sa Polonya, dangan sa Lithuania. Si Tsikhanouskaya akusado sa kargong pagplanong mang'agaw nin poder, kan estado nin Belarus, pagmukna nin grupong laban sa gobyerno asin pagpangapodan niya sa publiko na bungkagon an gobyernong nasa poder. Kan Marso 2023, siya pigsentensyahan en absentia nin 15-taon na pagkakulong.

 Kaamayi nin buhay, edukasyon asin buhay personal
Siya namundag kan Septyembre 11, 1982 sa baryo nin Mikashevichy, Brest Region ki Georgy Ivanovich asin Valentina Nikolaevna Pilipchuk. an saiyang ama sarong tsuper asin an ina niya paraluto. An saiyang lolo na si Afanasiy Krivulets nagserbi sa Red Army durante kan Ikaduwang Gerang Pankinabanasin binawian-buhay kan 2 Mayo 1945 sa may Berlin durante kan  Batalya nin Berlin.

Siya nagpalihis kan mga panahon poon kan 12 sa Roscrea, Co. Tipperary, Irlandya, bilang parte kan programa para duman sa apektado kan Chernobyl disaster. 

Hanggan 2020 si Tsikhanouskaya sarong maestra sa InglesEx-teacher hopes to free Belarus from president's iron fist , Associated Press (4 August 2020). asin interpreter.Tsikhanouskaya: Belarus Authorities Are Scared Because So Many People Oppose Them , Radio Free Europe/Radio Liberty (4 August 2020). Siya ikinasal ki YouTuber, blogger, asin aktibistang pro-demokrasya na si Sergei Tikhanovsky, na inaresto kan Mayo 2020. An mag'agom may sarong aking lalaki asin sarong babae.

 Karera sa politika 

 Kampanya sa 2020 eleksyon presidensyal nin Belarus 

Pakaaresto kan saiyang agom kan 29 Mayo, si Tsikhanouskaya nag'anunsyo kan saiyang intensyon na magdalagan bilang kandidato kasalida kan saiyang agom. Siya nagrehistro bilang independyenteng kandidato kan 14 Hulyo 2020."In Belarus, 3 Women Unite to Fight Strongman Lukashenko" . Moscow Times. 20 July 2020. Pakarehistro, siya pig'endorso sa kampanya na Valery Tsepkalo asin Viktar Babaryka, duwang prominenteng oposisyon na mga politiko na dai tinugotan magrehistro, an saro ngani inaresto asin saro duminulag paluwas Belarus. Durante kan kampanya presidensyal, an retrato ni Tsikhanouskaya kaiba si Maria Kolesnikova (hepe sa kampanya ni Viktor Babaryka), asin Veronika Tsepkalo (agom ni Valery Tsepkalo), nagin simbolo kan saiyang kampanya.

Kan bangging bago an aldaw nin eleksyon mga pulis pigdetenir mga tauhan sa kampanya ni Tsikhanouskaya asin ta siya napiritan magtago sa Minsk, dangan sana nagpahiling kan aldaw nin borotohan.
Toltola

Kategorya:Ika-21ng siglong mga babaeng Belaruso
Kategorya:Mga Belarusong babaeng aktibista
Kategorya:Mga Belarusong aktibista para sa demokrasya
Kategorya:Mga Kandidato para presidente nin Belarus
Kategorya:Mga Belarusong babaeng politiko